**דובאי אינטרנט סיטי** ( בערבית: **مدينة دبي للإنترنت**; באנגלית: **Dubai Internet City** בקיצור: **DIC** ), הוא פארק טכנולוגיות מידע (אנ'), מבוססות אינטרנט ועסקים בדובאי, איחוד האמירויות הערביות, שהוקם בשנת 1999, ופתח את שעריו בשנת 2000. הפארק נוצר על ידי ממשלת דובאי (אנ') בהוראת אמיר דובאי מוחמד בן ראשד אאל מכתום, כאזור סחר חופשי ובסיס אסטרטגי לחברות המכוונות לשווקים המתעוררים, בדובאי, איחוד האמירויות הערביות, הודו ומזרח אפריקה.

סקירה כללית
-----------

בדובאי אינטרנט סיטי, הוקמו 25 בנייני משרדים, בעלי למעלה מחצי מיליון מטרים רבועים של שטחי משרדים ומסחר,  שבהם התבססו נכון לשנת 2019, למעלה מ-1,600 חברות,  המעסיקות למעלה מ-5,500 עובדים.

החוקים הכלכליים של DIC מעניקים לחברות שהתבססו בפארק, מספר הטבות: להמשיך להחזיק בבעלות מלאה בחברות, חופש מיסוי ומכס, המובטחים בחוק לתקופה של 50 שנה. מודל פעולה הכולל 100% בעלות זרה, בדומה לאלו הרווחים באזורים כלכליים ייעודיים אחרים באיחוד האמירויות הערביות. חוקים אלו וההטבות הנלוות הובילו חברות טכנולוגיות מידע גלובליות רבות, כגון פייסבוק, לינקדאין, גוגל, דל, אינטל, Huawei, סמסונג, SAP, מיקרוסופט, IBM, Oracle Corporation, Tata Consultancy, 3M, Sun Microsystems, Cisco, HP, NokiaAccenture ועוד כ-200 חברות שקיבלו זיכיונות לפעול בעיר האינטרנט, כולל חברות רוסיות, סיניות וחברות מבוססות מאיחוד האמירויות,  כדי שיעבירו את המטות, והבסיס האזורי שלהן ל-DIC. פארק DIC ממוקם בסמוך לאשכולות תעשייתיים אחרים כגון דובאי מדיה סיטי והפארק האקדמי של דובאי Dubai Knowledge Park.

היסטוריה
--------

דובאי אינטרנט סיטי, חברת בת של דובאי אחזקות מקבוצת TECOM השקעות. נוסדה באוקטובר 1999 לאחר הכרזתו של אמיר דובאי מוחמד בן ראשד אאל מכתום, על הקמת פארק הטכנולוגיות מבוססות האינטרנט כאזור סחר חופשי. הפארק פתח את שעריו באוקטובר 2000.

מיקום
-----

מבט על המרינת של דובאי, מדובאי אינטרנט סיטי.
דובאי אינטרנט סיטי נמצאת כ-25 קילומטרים דרומית למרכז העיר דובאי, על הכביש המהיר E11, דרך שייח' זאיד שבין דובאי לאבו דאבי. פארק DIC ממוקם בסמוך למרינה של דובאי, מגדלי חוף ג'ומיירה ביץ' רזידנס וסמוך לפאלם ג'ומיירה (אנ'), אזורים אלה הפכו במהירות לשלושה מאזורי המגורים האקסקלוסיביים והיקרים ביותר של דובאי. פארק DIC נמצא במרחק פחות מ-1 קילומטר מחוף הים ולידו נמצאים מספר מלונות חמישה כוכבים. תחנת המטרו הקרובה ביותר נמצאת בפארק עצמו על הכביש המהיר, שייח זאיד ונקראת תחנת דובאי אינטרנט סיטי שעל הקו האדום של המטרו של דובאי.

הוקרה
-----

דובאי אינטרנט סיטי זכתה בתואר האזור הסחר הטוב ביותר במזרח התיכון בשנים 2006–2007, מטעם המגזין FDI.

ראו גם
------

* עיר המדיה של דובאי
* דובאי
* עמק הסיליקון

קישורים חיצוניים
----------------

ויקישיתוף מדיה וקבצים בנושא **דובאי אינטרנט סיטי** בוויקישיתוף
* אתר האינטרנט הרשמי של דובאי אינטרנט סיטי (באנגלית)
* דורון פסקין, החלה הספירה לאחור: שנה בדיוק לפתיחת אקספו 2020 בדובאי, באתר כלכליסט, 1 באוקטובר 2020
* Dubai Holding official website
* Dubai Internet City article
* دبي ــ وائل اللبابيدي, مدينة دبي للإنترنت.. 20 عاماً من الابتكار التقني, البيان, ‏2 בספטמבר 2019
* פיתוח אפליקציות בדובאי - פיתוח אפליקציות dogma פיתוח אפליקציות בדובאי כמו גם, באתר פיתוח אפליקציות dogma, ‏29 ביולי 2023
* דובאי אינטרנט סיטי, ברשת החברתית אקס (טוויטר)

* דובאי אינטרנט סיטי, ברשת החברתית אינסטגרם

הערות שוליים
------------

1. 1 2 3 4 5  עמק הסיליקון של דובאי משגשג, באתר כותר, מט"ח משרד החינוך
2. ↑  "Innovation begins here – DIC". *DIC* (באנגלית אמריקאית). נבדק ב-2016-03-21.
3. ↑  مدينة دبي للإنترنت.. 20 عاماً من الابتكار التقني - البيان, web.archive.org, ‏2019-12-13
4. ↑  "DIC Free zone Authority". *www.dic.ae*. UAE: DIC. נבדק ב-2015-11-03.
5. 1 2  Dubai Internet City - ArticleWorld, www.articleworld.org
6. ↑  مدينة دبي للإنترنت.. 20 عاماً من الابتكار التقني - الاقتصادي - السوق المحلي - البيان, web.archive.org, ‏2021-01-13
7. ↑  البيان تنفرد بنشر نص القانون، إصدار قانون منطقة دبي الحرة للتكنولوجيا والتجارة الالكترونية والإعلام - الاقتصادي - البيان, web.archive.org, ‏2020-08-18
8. ↑  مدينة دبي للإنترنت تفوز بجائزة «أفضل منطقة اقتصادية في الشرق الأوسط», web.archive.org, ‏2021-09-21

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 1755 5168

 |